### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har på møde den 24. januar 2023 besluttet, at arealet der er beskrevet i Lokalplan nr. 1.17 ved Ubby-Jerslev, skal indtænkes for eksempel til rekreativ skovrejsning. En gruppe af frivillige i området har fremlagt planer for et etablere vildere landsbynatur på området - et projekt der er støttet med 50.000 kr. fra Landdistriktsudvalget. Udvalget orienteres i nærværende punkt om projektet.

## Indstillinger

Direktøren indstiller, at Hvidebæk Lokalråd kan gå videre med projektet, som fremstilles til efterfølgende godkendelse i Udvalg for teknik og miljø.

## Behandling

Teknik- og Miljøudvalget.

## Sagsfremstilling

Landdistriktsudvalget har på møde den 14. december 2023 afsat 50.000 kr. til, at Hvidebæk Lokalråd kan etablere et projekt om vildere landsbynatur. De frivillige har peget på det kommunalt ejede område mellem [adresse] og [adresse] - matrikel nr. 8v, [adresse] - til relevant for dette projekt.

Administrationen har i dialog med lokalområdet undersøgt mulighederne. På baggrund af Kommunalbestyrelsens beslutning den 24. januar 2023 om, at arealet kan indtænkes for eksempel til rekreativ skovrejsning, har administrationen anbefalet lokalområdet at gå videre med projektet.

Administrationen bemærker, at der er arealer i området som kan være begrænset egnede til skovrejsning på grund lave jorde med flere meter tørvejord. En udvikling af bynær natur med et rekreativt sigte med forskellige naturtyper vil passe bedre til området som helhed end ren skov.

Projektet indbefatter følgende elementer i fase 1:

* En stenbunke der skal fungere som overvintringssted for diverse dyr.
* Et område til tørketålende blomster
* Et område med buske der skaber læsteder og skyggesteder.
* Et område med forskellige plantede træer.
* Et område med ved/knas der fungerer som insekthotel.
* Områder der selv springer i skov under påvirkning af rådyr og harer.
* Et indhegnet område der selv springer i skov uden påvirkning af græssende dyr.
* Stier gennem området, så mennesker kan færdes.

Projektet indbefatter følgende elementer i fase 2:

* Vådområde til gavn for padder og insekter.
* Andre rekreative elementer som for eksempel indhegnet hundelufterområde.

## Økonomiske konsekvenser

Ingen.